
   Z A P I S N I K
 23. sjednice Vijeća Mjesnog odbora Ferenščica
10. ožujka 2023.
u prostorijama mjesnog odbora Ferenščica,
s početkom u 18:00 sati

NAZOČNI ČLANOVI VIJEĆA:
Ante Palada, Siniša Mikuličić, Ištvan Pacal, Iva Majsak, Danko Knoblo, Martina Erstić

NENAZOČNI ČLANOVI VIJEĆA:
Marko Bilić

OSTALI NAZOČNI:
Nema
 
Predsjedava Ante Palada, predsjednik Vijeća.

Zapisnik vodi Iva Majsak 

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 22. sjednice Vijeća, održane 10. veljače 2023.  bez izmjena.

	Na prijedlog predsjednika Vijeće jednoglasno utvrđuje

D N E V N I   R E D

1. Izvještaj o radu Vijeća  MO Ferenščica za 2022. godinu 
2. Program rada Vijeća MO Ferenščica za 2023. godinu
3. Zaključak o prijedlogu utroška sredstava s pozicije 3299, ONRP
4. Aktualna komunalna problematika
5. Korištenje prostora MS
6. Razno: izvješća, pitanja i prijedlozi.

Članovi Vijeća primili su pisani materijal uz poziv.

Ad 1. Izvještaj o radu Vijeća  MO Ferenščica za 2022. godinu 
Predsjednik podnosi Izvještaj o radu VMO za 2022.god. i  daje ga na glasanje. Isti se jednoglasno  usvaja.
          
           Ad 2. Program rada Vijeća MO Ferenščica za 2023. godinu

Predsjednik predlaže Program rada  VMO u  2023.god. i  daje ga na glasanje. Isti se jednoglasno  prihvaća. 

Ad 3. Zaključak o prijedlogu utroška sredstava s pozicije 3299, ONRP
 
Nakon prijedloga predsjednika, Vijeće raspravlja o prijedlogu utroška sredstava te jednoglasno prihvaća da će dodijeljena sredstva za 2023. utrošiti prema raspodjeli kako slijedi:

1. Vijeće Mjesnog odbora Ferenščica na poziciji 279-3299 za 2023. ima 930,00 EUR-a


2. Vijeće Mjesnog odbora Ferenščica predlaže utrošak sredstava iz točke 1 ovog zaključka na slijedeći način:

1. Nepredviđeni troškovi( vijenci, cvijeće, svijeće i sl.)     170,00 EUR                                                      
2. [bookmark: _GoBack]Promocija Gradske četvrti i Mjesnog odbora                 760,00 EUR

Ukupno    930,00 EUR
        
           Ad 4. Aktualna komunalna problematika 
        
U raspravi oko aktualne komunalne problematike sudjeluje 6 od 7 vijećnika. Raspravljaju o slijedećoj problematici:
  
1.  Projektiranje izgradnje javnog  kanala u ulici II. Andrilovečka kod kućnog broja 36 A
( predlagatelj : Zahirović Hana )
2. Postavljanje  uspornika u Lovinčićevoj ulici (predlagatelj : Alen Horvat)      
3. Uklanjanje „zvona“ za papir i plastiku sa privatne površine kod podzemnih garaža na čestici između Ulica B. Perice , DOS Ban Jelačić i  Lovinčićeve te postavljanje zvona za staklo javnu površinu (predlagatelj: Siniša Mikuličić)
4. Postavljanje pješačkog prijelaza preko Heinzelove između Slavonske i Vukovarske
      (predlagatelj : Maja Mihaljević)


Nakon rasprave Vijeće jednoglasno donosi:


Z A K L J U Č A K
o pokretanju postupka za projektiranjem  izgradnje javnog kanala u ulici
II . Andrilovečka do kčbr 36 A

Temeljem prijedloga Hane Zahirović, Vijeće Mjesnog Odbora Ferenščica jednoglasno donosi zaključak da se od VIO zatraži projektiranje i izgradnja javnog kanala u ulici II.Andrilovečka do k.br. 36A

Obrazloženje: Gđa Zahirović je predala Zahtjev za priključkom na javni kanal, međutim isti nije moguće priključiti jer nedostaje javni kanal do njene kuće, stoga VMO traži od VIO da uvrsti projektiranje spomenutog javnog kanala na tom dijelu u svoj plan aktivnosti kako bi gđa ostvarila svoje pravo na priključak na mrežu . 

Z A K L J U Č A K
o prijedlogu za postavljanjem uspornika i kontrole brzine prometa u Lovinčićevoj ulici

Temeljem prijedloga gospodina Alena Horvata, Vijeće Mjesnog odbora Ferenščica  jednoglasno prihvaća prijedlog gospodina Alena Horvata te ga nadopunjava zahtjevom za pojačanim nadzorom brzine prometa u Lovinčićevoj ulici i upućuje prijedlog u daljnju proceduru prema VGČ. 

Obrazloženje : Potreba za usporavanjem prometa opravdano postoji . Kako je u tijeku izrada prometne studije , a koja prema informacijama kojima raspolažemo nije predvidjela postavljanje uspornika u navedenoj ulici, VMO traži postavljanje uspornika prometa sa zapadne strane ulice kada se u nju ulazi iz smjera ulice Donje Svetice te da se pojača policijski nadzor prometa kroz Lovinčićevu ulicu u svrhu usporavanja prometa. 




Z A K L J U Č A K
o uklanjanju „ zvona “ za plastiku i papir sa privatne površine

 Temeljem prijedloga potpredsjednika VMO Ferenščica g. Siniše Mikuličića VMO jednoglasno donosi zaključak da se zatraži uklanjanje zvona za plastiku i papir s privatne površine (čestica 4091/5) i da se zvono za staklo premjesti na predloženu obližnju javnu površinu (lokacija se nalazi na dokumentu u prilogu zapisnika)

Obrazloženje : U cilju uvođenja reda na javnim i privatnim površinama između novoizgrađenih zgrada VMO smatra da se okoliš treba urediti na primjeren način te je iz tih razloga donio ovakav zaključak jer zvona na toj lokaciji nisu od koristi jer se na istoj lokaciji nalaze kontejneri za plastiku i papir za ulaze okolnih zgrada koje suvlasnici planiraju uskoro ograditi i staviti pod ključ. Predložena lokacija za izmještanje zvona za staklo je primjerenija nego aktualna jer se nalazi na javnoj površini između zgrada te je jednako dostupna svim stanarima okolnih zgrada.

Z A K L J U Č A K 

o prijedlogu iscrtavanja pješačkog prelaza preko Heinzelove između Vukovarske i Slavonske 

Temeljem navedenog prijedloga Maje Mihaljević, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak: da se uputi nadležnim tijelima da provjere izvedivost ovog prijedloga u smislu prometne sigurnosti te da temeljem donesenog zaključka postupe. 

Obrazloženje : VMO Ferenščica jednoglasno je prihvatilo ovaj prijedlog i smatra ga opravdanim jer se najbliži pješački prijelazi nalaze stotine metara južno i sjeverno od predložene lokacije (najbliži prijelazi su na križanju Avenije grada Vukovara i Heinzelove i Heinzelove i Slavonske avenije) , no izvedivost istog ostavlja nadležnim službama da provjere te da postupe po istom u svrhu održavanja prometne sigurnosti na spomenutoj prometnici. Lokacija bi se trebala nalaziti u razini spoja ulice Donje Svetice i Heinzelove ulice te spajati MO Ferenščica i MO Sigečica. Slika sa ucrtanim prijedlogom se nalazi u prilogu ovog zapisnika.


Ad 5. Korištenje prostora MS 

Članovi Vijeća primili su pisani materijal uz poziv.

U raspravi oko korištenja prostora MS sudjeluje 6 od 7 vijećnika. Raspravljaju o slijedećoj tematici:
[bookmark: _Hlk94291914]1. Korištenje prostorija MS od strane Šahovskog kluba HAŠK
2. Korištenje prostorija MS od strane političke stranke HDZ 
3. Korištenje prostorija MS od strane mladeži HDZ 


Nakon rasprave Vijeće jednoglasno donosi:

Z A K L J U Č A K
o korištenju prostorija MS

Temeljem zahtjeva vezanog za korištenje prostorija MS, Vijeće Mjesnog odbora Ferenščica odobrava korištenje istog  za   Šahovski klub HAŠK u terminu utorkom od 10-16  h u periodu do 31.12. 2023. god. 



Nadalje, temeljem zahtjeva od strane političke stranke HDZ za korištenjem prostora MS Ferenščica utorkom  od 18-21 h , Vijeće Mjesnog odbora Ferenščica odobrava političkoj stranci HDZ  korištenje prostora utorkom od 18-21 h u periodu do 31.12.2023. god. 

Nadalje, temeljem zahtjeva od strane političke stranke HDZ, ogranka Mladeži HDZ-a za korištenjem prostora MS Ferenščica utorkom od 21-22 h , Vijeće Mjesnog odbora Ferenščica odobrava

političkoj stranci HDZ, ogranku Mladeži HDZ-a korištenje prostora utorkom od 21 - 22 h u periodu do 31.12.2023. god.

Ad 3.Razno: izvješća, pitanja i prijedlozi
Predsjednik Vijeća MO Ferenščica Ante Palada obavještava sve prisutne vijećnike o
mailovima pristiglima na službenu mail adresu MO Ferenščica sa izviješćima i daljnjim
postupanjima po prethodnim prijedlozima MO Ferenščica od strane Vijeća Gradske    četvrti Peščenica-Žitnjak koji su iste poslali na daljnje postupanje nadležnim gradskim službama i
poduzećima.


Dovršeno u 19:10 sati

KLASA: 024-08/23-003/520
URBROJ:251-13-11-11/003-23-2

U Zagrebu , 10.03.2023.

Zapisnik sastavila: 							        Predsjednik
Iva Majsak							                    Vijeća Mjesnog odbora
					                Ante Palada
						       
